Республикалык тери венерология диспансери

Республикалык тери венерология диспансери – тери жана венера ооруларын алдын алуу, дарылоо, ага каршы күрөшүү иштерин уюштуруучу медициналык мекеме. 1923-жылы Пишпек шаарында, 1925-жылы Ош шаарында венерологиялык лабораториялар ачылган. 1937-жылы Фрунзе шаарында Республикалык тери венерология диспансери уюшулган. 1941-жылы КММИде тери-венерологиялык оорулар кафедрасы ачылып, адистерди даярдай баштаган. 1997-жылдан «Манас» программасынын негизинде тери-венерология кызматы реформаланып, азыр Республикалык тери венерология диспансеринен тышкары Ош областы диспансери жана 85 тери-венерология кабинети, 63 серологиялык, 24 бактериологиялык лабораториялар иштейт. 
Категория: Медицина
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9